Source: https://www.minzp.sk/oblasti/ochrana-prirody-krajiny/spravne-konania/kraj-trencin/ou-trencin/ou-tn-oszp1-2015-009801-2-du.html
Timestamp: 2019-09-16 15:34:11+00:00

Document:
OU-TN-OSZP1-2015/009801-2/Ďu
MŽP - Tematické oblasti - Ochrana prírody a krajiny - Informácie o začatých správnych konaniach - Kraj Trenčín - Okresný úrad Trenčín - OU-TN-OSZP1-2015/009801-2/Ďu
Vec: Upovedomenie o začatí správneho konania k žiadosti J. Salvianyovej o povolenie výnimky zo zákazu na organizovanie verejného turistického podujatia „Vojenská 50“ v územiach s 3. a 5. stupňom ochrany prírody a vyžiadanie odborného stanoviska od ŠOP SR
Okresný úrad Trenčín, odbor starostlivosti o životné prostredie, oddelenie ochrany prírody a vybraných zložiek životného prostredia kraja, oznamuje, že dňa 13.3. 2015 začal správne konanie, ako vecne a miestne príslušný orgán štátnej správy ochrany prírody a krajiny (ďalej len „orgán ochrany prírody“) podľa §1 ods.1 písm. b) a §4 ods. 1 zákona č. 525/2003 Z.z. o štátnej správe starostlivosti o životné prostredie a o zmene a doplnení niektorých zákonov v znení neskorších predpisov, na základe žiadosti Janky Salvianyovej, bytom: Zlatovská č. 2168/4, 911 05 Trenčín, zo dňa 11.3. 2015, doručenej orgánu ochrany prírody 13.3. 2015. Prílohou žiadosti boli aj súhlasy vlastníkov, správcov a nájomcov dotknutých pozemkov, mapové podklady a informácie o podujatí.
Predmetom správneho konania je povolenie výnimky zo zákazu podľa §16 ods.1 písm. a) v znení §15 ods.1 písm. a) v znení §14 ods.1 písm. e) a podľa §14 ods.1 písm. e) zákona č. 543/2002 Z.z. o ochrane prírody a krajiny v znení neskorších predpisov organizovanie verejného turistického podujatia vedeného po značených turistických chodníkoch aj časťami území s 3. a 5. stupňom ochrany prírody v súvislosti s podujatím „Vojenská 50“ navrhovaným na 11.4. 2015.
Navrhovaným podujatím sú dotknuté tieto chránené územia a ich ochranné pásma: Prírodná rezervácia Žrebíky, Prírodná rezervácia Udrina, Prírodná rezervácia Ľutovský Drieňovec, Prírodná rezervácia Kňaží stôl, Národná prírodná rezervácia Bradlo, Prírodná rezervácia Jankov vŕšok a Národná prírodná rezervácia Rokoš. Zároveň je navrhovaným podujatím dotknuté Chránené vtáčie územie Strážovské vrchy (SKCHVÚ028), Územie európskeho významu Baske (SKUEV0274), Územie európskeho významu Kňaží stôl (SKUEV0275) a Územie európskeho významu Rokoš (SKUEV0128).
Orgán ochrany prírody zároveň žiada ŠOP SR – Správu CHKO Ponitrie o vypracovanie odborného stanoviska k predmetu konania a o jeho doručenie orgánu ochrany prírody najneskôr do 31.3. 2015.
1) Janky Salvianyová, Zlatovská č. 2168/4, 911 05 Trenčín
2) Okresný úrad Bánovce nad Bebravou, odbor starostlivosti o životné prostredie, Nám. Ľ. Štúra č. 7/7, 957 01 Bánovce nad Bebravou
Prílohy pre ŠOP SR – Správu CHKO Ponitrie:
1) Kópia žiadosti z 11.3. 2015
2) Kópia informácii o navrhovanom podujatí „Vojenská 50“
3) Kópia mapových podkladov

References: §1
 §4
 §16
 §15
 §14
 §14